钦定古今图书集成/历象汇编/乾象典/第051卷 > 刍槁
## 钦定古今图书集成/历象汇编/乾象典/第051卷 > 刍槁

按《星经》阙。

按《史记天官书》：“胃为天仓，其南众星曰廥积。”

〈注〉《如淳》曰：“刍槁，积为廥也。”《正义》曰：“刍槁六星，在天

苑西，主积槁草者。”

按：《汉书天文志》同。

按：《晋书天文志》不载。

按《隋书天文志》：“天苑西六星曰刍槁，以供牛马之食
也。一曰天积，天子之藏府也。”

按《宋史天文志》：“刍槁六星，在天苑西，一曰在天囷南，
主积槁之属；一曰天积，天子之藏府。”

按《观象玩占》：“刍槁六星，天苑西，主积草，供牛马食。一
曰天积，天子藏府也。”